Bons partits pels de La Pobla | Escola de Futbol Pobla\n15 Mai 2017 | Cròniques, Noticies | EFPobla.cat\nLa jornada d’aquest dissabte, penúltim partit pels prebenjamins i avant-penúltim pels demès equips, la va començar els benjamins, amb el que podríem qualificar de gran partit, davant l’Esterri d’Àneu als que va batre per 12-0 al camp municipal. A continuació van ser els prebenjamins, també davant els d’Esterri i també al camp municipal, els que es van imposar per 3-1. A la mateixa hora els alevins li van endossar un 3-9 al Miralcamp que jugaven com a locals i per la tarda els cadets van empatar 4-4 amb el Mollerussa al camp municipal.\nEl partit dels nostres benjamins va ser magníficament jugat, amb bones estones d’autèntica exhibició. Els nanos de l’Arnau Vila amb un molt bon toc de pilota i amb un excel.lent posicionament al camp van fer anar de bòlit als d’Àneu. En alguna jugada, els nostres van arribar a tocar la pilota més de vint vegades al primer o segon toc, sense que els adversaris poguessin fer res més que mirar o corre darrera la pilota sense poder interceptar-la. Recordaven el Barça de Guardiola. Es lògic que davant aquest allau de joc, els nostres s’imposessin per 12-0.\nEl primer quart es va iniciar amb un gol de Rabie que va tenir continuïtat amb un gol en pròpia porta dels d’Esterri davant la pressió en atac dels nostres i amb el segon gol del Rabie que representava el tercer de l’equip i últim d’aquest temps. El segon quart va ser el més espectacular en el joc de combinació. Els nostres jugadors la tocaven al primer toc, fins i tot amb la col.laboració del porter Ot, que en alguna jugada d’aquestes va arribar a tocar la pilota amb els peus, més de dues i tres vegades. El Lluc i el Max es van encarregar de fer pujar el 4-0 i el 5-0 al marcador.\nEls benjamins de l’Esterri van intentar frenar els de La Pobla situant més endavant les seves línies per pressionar més a camp contrari, però els nostres van aguantar molt be en defensa permeten uns contracops efectius que van culminar el Ionut dues vegades i el Filip i el Ayub una cada un, per situar el resultat en el 9-0 final d’aquest quart. L’últim temps va veure com pujaven tres gols més de La Pobla marcats pel Marc Soto, i per l’Àngel els dos darrers. En resum: Felicitats pels nens del benjamí i per L’Arnau Vila per haver assolit aquest nivell de joc tan disciplinat, divertit i positiu.\nEncara amb el bon sabor que havia deixat aquest partit, va començar el que enfrontava als prebenjamins de La Pobla i d’Esterri d’Àneu. El partit va ser molt disputat amb constants anades i vingudes d’un camp a l’altre i en general amb un bon joc defensiu per part de tots dos equips. L’Oleguer va obrir el marcador per La Pobla d’un bon xut i l’Oriol va evitar l’empat de l’Esterri amb una magnífica aturada. L’aturada va ser resposta pel porter adversari amb un altre bona intervenció per evitar un nou gol del nostres petits. El segon quart va continuar amb la mateixa tònica. L’Oleguer va situar el 2-0 d’un fort xut des de l’esquerra i poc després va arribar la jugada desafortunada quan després d’aturar un xut, el Pau es va introduir la pilota en pròpia porta al voler rebutjar-la. 2-1 al descans.\nBona defensa tot el tercer i quart temps el que va suposar que hi haguessin molt poques arribades a porteria contraria. 0-0 al tercer temps. El quart va començar amb el mateix aspecte, el Pobla va començar a estirar les seves línies i van augmentar els remats a porta però, entre els xuts una mica desviats i la bona defensa de l’Esterri, el marcador no es va moure fins poc abans de finalitzar el partit amb un gol en pròpia porta dels d’Àneu, després d’un bon remat de l’Esteve. 3-1 final per La Pobla.\nBona excursió dels alevins de La Pobla a Miralcamp dissabte matí amb molt bon resultat, 3-9 favorable. El partit però no va començar gaire be per els nostres alevins doncs el primer temps va finalitzar amb un 1-0 pels locals. Va ser al segon temps quan els nostres van treure el geni i amb tres gols de l’Hèctor i un del Quim Pérez Castells, van posar el marcador en 1-4 al descans. Un gol de l’Hèctor i un altre del Quim Pérez Castells van incrementar els gols de La Pobla al tercer temps, però els de Miralcamp van marcar el seu segon gol, instants abans que l’Hèctor aconseguís el 2-7 per els nostres abans d’entrar al quart temps. El Miralcamp no es va arronsar i va marcar el 3-7, però l’Hèctor, en ratxa, va fer pujar dos gols més al marcador per situar el 3-9 definitiu.. Amb aquests set gols, l’Hèctor es situa en segon lloc de la classificació de golejadors, tot i que encara a nou gols del jugador del Ivars que ocupa el primer lloc.\nA les cinc de la tarda i al camp municipal, es va iniciar el partit entre els cadets de La Pobla i els de Mollerussa, amb un començament molt dur per els nostres. Fins el minut sis no van aconseguir una bona arribada davant la porteria contraria, però al minut 13 els de Mollerussa van marcar el seu primer gol davant la indecisió del locals al treure la pilota. Aquesta diferencia a favor dels visitants es va incrementar amb dos gols més abans de la primera mitja hora de partit per posar el 0-3 al marcador. Pel mig només una arribada del Moha amb un remat per sobra el travesser.\nLa reacció dels de La Pobla va arribar amb un robatori de pilota de l’Albert Soto al mig del camp que va culminar el Xavi Pérez Castells amb un remat que va significar l’ 1-3. Començava la remuntada amb els cadets traient-se de sobre el domini de l’adversari. L’Albert Soto va fer pujar el 2-3 al marcador al transformar un penal que va haver de repetir per decisió de l’àrbitre. Molt bona tècnica de l’Albert doncs el primer intent el va transformar per la dreta del porter i a mitja alçada i el segon i definitiu, de xut ras i per l’esquerra.\nEl segon temps va tenir un inici molt diferent que el primer. Als dos minuts el Chouaib va marcar el gol de l’empat a tres, 3-3. Posteriorment l’Andreu Portet va rematar de cap una pilota que va fer trontollar el travesser del Mollerussa, però els visitants també es van refer una mica i van estar a punt d’avançar-se al marcador amb dos contraatacs que van ser interceptats gràcies a dos bones sortides del Joan Sánchez. Faltaven cinc minuts per finalitzar el partit quan el Xavi Castells va marcar un gran gol que donava avantatge als nostres per primer cop, 4-3. A l’últim segon va arribar l’empat del Mollerussa amb els seus jugadors avocats a la nostre àrea. 4-4 i final del partit.


Volem el passaport belga! | El Culturista\nVolem el passaport belga!\nEl passaport de Bèlgica ha deixat de ser característic únicament perquè inclou les tres llengües oficials del país (flamenc, francès i alemany, a més de l’anglès) a la portada i els textos interiors. Des del 22 de febrer de 2022, passa a ser també mundialment conegut perquè quan l’obrim, a les seves pàgines els motius gràfics habituals en aquesta mena de documents ja no fan referència a l’arquitectura, indrets emblemàtics, la fauna i la flora o personalitats importants, per exemple, sinó a un dels símbols belgues per excel·lència amb permís de la xocolata i dels musclos amb patates.\nParlem del còmic, sí! Només heu de pensar en els millors personatges de tires còmiques del segle XX i la majoria que se us acudeixin, ja us ho diem, tenen pares belgues. Als nous passaports del país, doncs, hi podem trobar des de Tintín i els seus companys d’aventures (obra del dibuixant Hergé) fins als barrufets (de Peyo), passsant per Lucky Luke (de Morris), l’Espirú (de Franquin), els investigadors Blake i Mortimer (d’Edgar P. Jacobs)… En total, una dotzena llarga de personatges de còmic de renom mundial completen aquest passaport inigualable.\nTots aquests dibuixos es poden veure a ull nu, és clar, però si posem el passaport sota la llum ultraviolada típica dels controls duaners, apareixen traços amagats a simple vista! Per això, el Museu del Còmic de Brussel·les té oberta, fins al 6 de març de 2022, una exposició temporal on es mostren les dues capes (in)visibles del nou passaport.


50 anys jugant a 'Cavall Fort'\nLa revista celebra l'aniversari amb un número especial i activitats\nPionera de la normalització en temps difícils, la revista Cavall Fort celebra aquest desembre mig segle de vida. La publicació ha hostatjat a les seves pàgines els millors escriptors i pintors del país.\n3 min. BARCELONA 03/12/2011 00:00\n260x366 A l'esquerra, el número especial per celebrar els 50 anys de la revista. A la dreta, el primer número, editat el desembre del 1961. / CAVALL FORT A l'esquerra, el número especial per celebrar els 50 anys de la revista. A la dreta, el primer número, editat el desembre del 1961. / CAVALL FORT\nCavall Fort celebra aquest mes de desembre el seu primer mig segle de vida. Nascuda el 1961, en plena dictadura i a recer dels Secretariats Catequístics de Vic, Solsona i Girona, la revista va tenir un paper fonamental com a principal mitjà alfabetitzador en català per a la canalla nascuda als amys 60 i 70. També va ser introductora del còmic franco-belga, de línia clarament en sintonia amb els seus continguts edificants i pedagògicament responsables.\nLa nòmina de col·laboradors que han acollit les seves pàgines inclou alguns dels grans noms de la cultura catalana del segle passat. Pere Calders, Josep Vallverdú i Salvador Espriu hi van escriure històries. I Miró, Clavé, Tàpies i Ràfols-Casamada van crear algunes de les portades més icòniques d'aquesta publicació quinzenal. També alguns il·lustradors habituals, com Cesc, Picanyol i Fina Rifà, adquiririen rang d'institució.\nLa celebració del mig segle es plasmarà aquest desembre amb un número especial de 100 pàgines. La revista posa en marxa també el joc 50 Enigmes de Cavall Fort, que des del gener i durant quatre mesos explorarà en clau lúdica l'univers de la revista. La culminació dels actes arribarà a l'abril, amb la celebració d'una gran festa durant tot el dia amb autors, lectors i convidats.\nA més, la productora Utopia Global, juntament amb TV3, està produint un documental que narrarà les cinc dècades de vida d'aquesta revista històrica.\nActualment, Cavall Fort tira 15.000 exemplars per número, que majoritàriament es distribueixen als 13.000 subscriptors. La revista havia arribat a imprimir-ne més de 20.000 als anys 70, quan era l'única del seu tipus. "No ens amoïna en excés, perquè hem creat la revista El Tatano, per a nens de quatre anys o més, i tenim uns 7.000 subscriptors, així que estem si fa no fa igual", explica Mercè Canela, la tercera directora de Cavall Fort, des del 1997. Abans ho havien estat Josep Tremoleda (entre els anys 1961 i 1978) i Albert Jané (1979-1997).\nCanela recorda encara ser-ne lectora dels primers números, quan era petita. Reconeix que mai va imaginar-se que acabaria dirigint la revista. "Treballar aquí ha estat un regal, pel tracte amb la gent d'aquí i amb els centenars de col·laboradors que hi han passat, tan plens de talent".\nA la directora no li preocupa la multiplicació de l'oferta, sovint amb propostes més cridaneres. "Nosaltres, estripats no ho hem sigut mai i no ho serem ara. Cuidem l'estètica i aportem un producte de qualitat, que educa en la sensibilitat. I el lector té una capacitat enorme per saber identificar diverses ofertes i combinar les que li agraden".


Peu de foto: El Sant Pare ha presidit les principals celebracions del Diumenge de Rams\nEl Papa demana la conversió "de terroristes i fabricants d'armes"\nEn recordar les víctimes dels atemptats d'Egipte i Estocolm, Francesc situa la creu de Crist en "molts germans nostres que pateixen"\nEl Papa ha manifestat aquest diumenge, després d'haver presidit la Missa en el primer dia de la Setmana Santa, la seva proximitat al món que pateix. Durant l'Àngelus d'aquest Diumenge de Rams, Francesc ha fet una crida global a encomanar a la Mare de Déu les víctimes de l'atemptat terrorista de divendres passat a Estocolm, sense oblidar tots els qui es troben encara durament provats a causa de la guerra, que ha definit com una "desgràcia de la humanitat". I davant el terrorisme que ha colpit el mateix matí Egipte, amb un doble atemptat en esglésies coptes de Tanta i Alexandria, el pontífex expressat la seva solidaritat amb aquest país i especialment els cristians que hi viuen, demanant a Déu "que converteixi els terroristes i els qui fabriquen les armes i comercien amb elles".\nD'altra banda, en el marc de la celebració de la 32a Jornada Mundial de la Joventut a nivell diocesà, una nova etapa del gran pelegrinatge iniciat per Sant Joan Pau II, el pontífex ha recordat la reunió de l'any passat a Cracòvia, amb la mirada posada en la preparació de la de Panamà, programada per al gener del 2019. En aquest context, el bisbe de Roma ha vist com els joves polonesos lliuraven la Creu de les Jornades Mundials de la Joventut als joves panamenys. Abans d'aquest moment culminant, el Sant Pare ha proposat a la joventut "que demani al Senyor que aquesta Creu pelegrina, al costat de la icona de Maria Salus Populi Romani, faci créixer la fe i l'esperança allà on vagi, revelant així l'amor invencible de Crist".\n"Seguir Jesús amb la vida, no pas amb paraules"\nAbans d'aquests moments del migdia, el Papa ha presidit primer la benedicció dels Rams i després l'Eucaristia a la mateixa Plaça de Sant Pere del Vaticà. En l'homilia, Francesc ha assegurat que, "per seguir fidelment Jesús, hem de demanar la gràcia de fer-ho no pas de paraula, sinó amb els fets, i de portar la nostra creu amb paciència, sense rebutjar-la i portant-la cada dia mentre mirem el Senyor". Davant de milers de persones, el Sant Pare també ha recordat que "aquesta celebració té com un doble gust, dolç i amarg, perquè és alegre i dolorosa en celebrar-se l'entrada del Senyor a Jerusalem, aclamat pels seus deixebles com a rei, ahora que es proclama solemnement el relat de l'Evangeli sobre la seva passió". En un altre moment, el pontífex ha destacat que, des de fa 32 anys, la jornada té una dimensió joiosa enriquida amb la festa dels joves, amb la Jornada Mundial de la Joventut en l'àmbit diocesà.\nA partir del relat evangèlic segons Sant Mateu proclamat abans de la processó, el Sant Pare ha dit que es posa l'accent en l'entusiasme dels deixebles, que acompanyen el Mestre amb aclamacions festives. Igualment ha afegit que "aquest Jesús, que justament segons les Escriptures entra d'aquesta manera a la Ciutat Santa, no és un il·lús que sembra falses il·lusions, un profeta new age, un venedor de fum, sinó tot el contrari: un Messies ben definit, amb la fesomia concreta del servent de Déu i de l'home que va a la passió, perquè és el gran Pacient del dolor humà".\nEl Papa ha recordat que, el diumenge de Rams, els cristians celebren la festa d'un Rei mentre pensen en el sofriment que haurà de patir en aquesta Setmana Santa. Francesc ha fet una crida a pensar "en les calúmnies, els ultratges, els enganys, les traïcions, l'abandonament, el judici injust, els cops, els assots, la corona d'espines i, en definitiva, en el Via Crucis fins a la crucifixió". En aquesta línia, ha comentat que Jesús "no va prometre mai honors i triomfs, motiu pel qual sempre va avisar als seus amics que el camí era aquest i que la victòria final passaria a través de la passió i de la creu". Finalment, el pontífex ha assegurat que Crist "és present en molts dels nostres germans i germanes que avui pateixen com ell a causa d'un treball esclau, pels drames familiars, per les malalties, a causa de la guerra i el terrorisme i per culpa dels interessos que mouen les armes".


Ajut públic destinat a promoure actuacions d'inversió per a la modernització de l'estructura digital de l'activitat industrial (2021)\nSón subvencionables les inversions instal·lades, en funcionament, facturades i pagades en el període comprès entre el 2 d'octubre de 2020 i el 10 de novembre de 2021, ambdós inclosos.\nEl termini de presentació de sol·licituds és d'un mes.\nEmpreses de caràcter industrial amb els epígrafs de l'impost sobre activitats econòmiques (IAE) inclosos en les divisions 2, 3, 4 i 691.2 de la secció primera corresponent a activitats empresarials, i que estiguin inscrites en la divisió A corresponent a establiments i activitats industrials del Registre Integrat Industrial, o en el Registre Miner de les Illes Balears de la Conselleria de Transició Energètica, Sectors Productius i Memòria Democràtica. També són beneficiàries les empreses incloses en el grup 504 de l'IAE de la secció primera corresponent a activitats empresarials, i que estiguin inscrites en la divisió B del registre integral industrial corresponent a les empreses de serveis relatives a l'activitat industrial.\nLes resolucions del conseller de Treball, Comerç i Indústria que concedeixin o deneguin la subvenció sol·licitada exhaureixen la via administrativa i, contra aquestes, es pot interposar un recurs potestatiu de reposició en el termini d'un mes, o bé un recurs contenciós administratiu davant del Jutjat Contenciós Administratiu en el termini de dos mesos comptadors a partir de l'endemà que s'hagin notificat.\nFASE I: Sol·licitud de l'ajut\nFASE I: Model orientatiu de memòria tècnica\nDeclaració de documentació en poder d'una administració pública (FASE I i FASE II)\nFASE II: Sol·licitud pagament de l'ajut\nFASE II: Model orientatiu de memòria econòmica justificativa\nFASE II: Model orientatiu de memòria justificativa d'actuació\nFASE I: Presentació de sol·licitud d'ajut (termini esgotat)\na)\tEstar al corrent de les seves obligacions amb la Seguretat Social. La sol·licitud de les ajudes comporta l'autorització perquè la Conselleria de Transició Energètica, Sectors Productius i Memòria Democràtica pugui comprovar d'ofici que la persona o l'entitat sol·licitant està al corrent d'aquesta obligació, excepte en el cas de denegació expressa del consentiment. En aquest cas, la persona o entitat sol·licitant haurà d'aportar el certificat corresponent, juntament amb la sol·licitud de les ajudes.\nb)\tEstar al corrent de les seves obligacions tributàries amb l'Estat i amb la Comunitat Autònoma de les Illes Balears abans de la proposta de resolució. La sol·licitud de les ajudes comporta l'autorització perquè la Conselleria de Transició Energètica, Sectors Productius i Memòria Democràtica pugui comprovar d'ofici que la persona o l'entitat sol·licitant està al corrent d'aquestes obligacions, excepte en el cas de denegació expressa del consentiment. En aquest cas, la persona o l'entitat sol·licitant haurà d'aportar els certificats corresponents, juntament amb la sol·licitud de les ajudes.\nc)\tPodran ser beneficiàries de les ajudes les persones i entitats el centre de treball de les quals estigui situat a la comunitat autònoma de les Illes Balears.\nd)\tNo podran obtenir la condició de beneficiaris els sol·licitants que concorrin en alguna de les circumstàncies que preveu l'article 10 del Text refós de la Llei de subvencions, aprovat pel Decret legislatiu 2/2005, de 28 de desembre.\ne)\tEl beneficiari ha de complir les exigències imposades per la normativa en matèria de seguretat industrial i minera, i qualsevol altra que sigui aplicable.\nf)\tEl beneficiari, per a l'obtenció de les ajudes, ha de presentar la sol·licitud en els termes i amb els requisits que estableixen l'apartat setè i onzè d'aquesta resolució.\ng)\tNomés es podrà presentar una sol·licitud per beneficiari. En cas de presentació d'una nova sol·licitud, s'haurà de desistir expressament de l'anterior, en cas de no fer-ho, només es tindrà en compte la primera sol·licitud registrada.\nEn cas de desistiment exprés, la data en l'ordre de prelació dels expedients serà la de la nova sol·licitud registrada o la data de registre de desistiment en cas que aquest sigui posterior a la segona sol·licitud.\nh)\tEn el cas de que el sol·licitant de la subvenció sigui una persona física ha d'estar inscrita en el règim especial de treballadors autònoms o en un règim alternatiu equivalent.\n1. Documentació genèrica:\n1.1.\tOriginal de sol·licitud de subvenció, segons el model de l'annex 1 d'aquesta Resolució, degudament emplenat i signat correctament, en el qual figura un resum econòmic de l'actuació prevista, d'acord amb l'apartat segon d'aquesta resolució, i els seus pressupostos corresponents.\n1.2.\tEn el cas de persones jurídiques: Còpia del document constitutiu de l'entitat (p.e. escritura de constitució) degudament inscrita en el registre corresponent, en cas que sigui obligatori, amb les modificacions necessàries, si escau, per a l'acreditació de la personalitat jurídica del sol·licitant, així com poder suficient a favor del signatari, en cas que aquest no figuri acreditat en l'escriptura, o certificat actualitzat del registre corresponent.\n1.3.\tRespecte de l'acreditació de les obligacions tributàries, la sol·licitud d'ajudes implica l'autorització perquè la Conselleria de Transició Energètica, Sectors Productius i Memòria Democràtica pugui obtenir de l'Agència Estatal de l'Administració Tributària i de l'Agència Tributària de les Illes Balears la informació relativa al compliment d'aquestes obligacions, excepte en el cas de denegació expressa del consentiment. En aquest cas, la persona o l'entitat sol·licitant haurà d'aportar el certificat corresponent, juntament amb la sol·licitud de les ajudes.\n1.4.\tPel que fa a l'acreditació del requisit d'estar al corrent de les obligacions amb la Seguretat Social, la sol·licitud de les ajudes implica l'autorització perquè la Conselleria de Transició Energètica, Sectors Productius i Memòria Democràtica pugui obtenir de la Tresoreria General de la Seguretat Social la informació acreditativa del compliment d'aquesta obligació, excepte en el cas de denegació expressa del consentiment. En aquest cas, la persona o l'entitat sol·licitant haurà d'aportar el certificat corresponent, juntament amb la sol·licitud de les ajudes.\n1.5.\tDeclaració responsable de veracitat de les dades bancàries aportades, que estarà inclosa en la sol·licitud.\n1.6.\tDeclaració de no trobar-se en cap de les circumstàncies de l'article 10 del Decret legislatiu 2/2005, de 28 de desembre, pel qual s'aprova el Text refós de la Llei de subvencions, que estarà inclosa en la sol·licitud.\n1.7. Declaració relativa a les ajudes de minimis, que estarà inclosa en la sol·licitud.\n2. Documentació tècnica: Memòria tècnica, en la qual s'especifiquin aspectes com l'activitat industrial que es desenvolupa, el centre de treball on es du a terme la digitalització del sistema productiu, totes les ajudes que hagi sol·licitat o obtingut per a la mateixa inversió, l'abast, les característiques i la repercussió de la inversió a realitzar, i les despeses o inversions previstes amb l'IVA desglossat amb els pressuposts o proformes corresponents, d'acord amb l'apartat segon, punt 4.\nEl termini per presentar les sol·licituds és d'un mes, o fins que s'exhaureixi la quantia econòmica assignada en aquesta convocatòria.\nAquest termini d'un mes començarà el desè dia natural comptador des de l'endemà a la publicació d'aquesta Resolució en el Butlletí Oficial de les Illes Balears,\nLes sol·licituds es poden presentar de forma telemàtica d’acord amb els procediments establerts en la Llei 39/2015, en la web industria.caib.es. El model de sol•licitud que s’ha de presentar és el que figura en l’annex 1 d’aquesta convocatòria i que es troben a la Conselleria de Transició Energètica, Sectors Productius i Memòria Democràtica, situada a la plaça de Son Castelló, 1 (07009 Palma); en qualsevol de les oficines públiques de la UDIT; així com també a la web de la Conselleria de Transició Energètica, Sectors Productius i Memòria Democràtica (industria.caib.es).\nLes sol·licituds s’han de dirigir a la Conselleria de Transició Energètica, Sectors Productius i Memòria Democràtica, com també per qualsevol dels mitjans que estableix l’article 16.4 de la Llei 39/2015, d’1 d’octubre, del procediment administratiu comú de les administracions publiques, acompanyades de la documentació prevista en la convocatòria.\nDe conformitat amb l’article 14.2 de la Llei 39/2015, estan obligats a relacionar-se a través de mitjans electrònics amb les administracions públiques per efectuar qualsevol tràmit d’aquest procediment administratiu, almenys, els subjectes següents:\na)\tLes persones jurídiques.\nb)\tLes entitats sense personalitat jurídica.\nc)\tEls qui representin un interessat que estigui obligat a relacionar-se electrònicament amb l’Administració.\nLes sol•licituds s’hauran de presentar de forma telemàtica d’acord amb els procediments establerts en la Llei 39/2015.\nSi algun dels subjectes a que fa referència l’article 14.2 de la Llei 39/2015 presenta la seva sol•licitud presencialment, serà requerit perquè la repari a través de la seva presentació electrònica. A aquest efecte, es considera com a data de presentació de la sol·licitud aquella en què s’hagi duit a terme l’esmena.\nFASE II: Sol·licitud de pagament de l'ajut\nLes inversions objecte de les ajudes s'han d'executar i pagar en el període comprès entre el 2 d'octubre de 2020 i el 10 de novembre de 2021 (ambdós inclosos).\nLes sol·licituds de pagament es poden presentar de forma telemàtica d'acord amb els procediments establerts en la Llei 39/2015, en la web industria.caib.es. El model de sol·licitud que s'ha de presentar és el que figura en l'annex 2 d'aquesta convocatòria i que es troba a la Conselleria de Treball, Comerç i Indústria, situada a la plaça de Son Castelló, 1 (07009 Palma); en qualsevol de les oficines públiques de la UDIT; així com també a la web de la Conselleria de Transició Energètica, Sectors Productius i Memòria Democràtica (industria.caib.es).\n4.1.\tMemòria d'actuació justificativa del compliment de les condicions imposades a la concessió de la subvenció, en què es descrigui de manera detallada el projecte i els resultats que s'han obtingut; referències i dades tècniques de les instal·lacions, i document fotogràfic de les actuacions realitzades i, si s'escau, de les plaques de característiques dels actius adquirits. En cas d'inversions corresponents al programa I s'haurà d'adjuntar la còpia del projecte en format digital.\n4.2.\tMemòria econòmica justificativa del cost de les activitats, que ha de contenir:\n4.2.1.\tUna relació classificada de les despeses de l'activitat, amb la identificació del creditor i del document, l'import, la data d'emissió i la data de pagament. En cas que la subvenció s'atorgui d'acord amb un pressupost, s'han d'indicar les desviacions produïdes.\n4.2.2.\tUna relació detallada d'altres ingressos o subvencions, amb la indicació de l'import, procedència i objecte.\n4.3.\tCòpia de les factures o els documents de valor probatori equivalent en el tràfic jurídic mercantil o amb eficàcia administrativa que justifiquin les despeses i especifiquin clarament la inversió corresponent a l'objecte de la subvenció.\n4.4.\tCòpia del document acreditatiu que justifiqui el pagament de les factures objecte de la subvenció. S'ha d'acreditar d'alguna de les maneres següents:\n4.4.1.\tCòpia de l'extracte bancari del beneficiari, justificatiu del pagament, en el qual figuri la data de la transferència, l'import transferit, la identificació del concepte de transferència a fi que quedi identificat el pagament de la factura, així com les dades de l'ordenant i del destinatari, que han de coincidir amb el beneficiari i amb l'emissor de la factura, respectivament.\n4.4.2.\tCòpia del xec nominatiu o pagaré nominatiu, sempre que estigui vençut, acompanyada del corresponent extracte bancari del beneficiari de l'ajuda en el qual aparegui el càrrec d'aquest xec o pagaré.\nNo obstant això, per a les factures inferiors a 500 euros (IVA exclòs), és justificant suficient el rebut de pagament signat pel proveïdor.\nNo s'admeten factures justificatives inferiors a 100 euros (IVA exclòs).\nNo s'admeten, en cap cas, com a justificants de la inversió els tiquets de caixa.\nEl termini per justificar la realització de les activitats subvencionades finalitza l'11 de novembre de 2021, o en la data que estableixi la Resolució de concessió, si és posterior.


L'autor confés del crim de Figueres, culpable d'un delicte d'assassinat - Diari de Girona\nL'autor confés del crim de Figueres, culpable d'un delicte d'assassinat\nEl jurat popular conclou per unanimitat que va matar la víctima «sense donar-li cap possibilitat de defensar-se»\nGirona | 17·06·21 | 15:03 | Actualitzat a les 19:35\nEl jurat popular que ha jutjat l’autor confés del crim de Figueres ha conclòs que és culpable d’un delicte d’assassinat amb traïdoria. En un veredicte que finalment només havia d’esclarir si l’acusat havia comès els fets i si ho havia fet aprofitant-se de la indefensió de la víctima, tots els membres l’han declarat culpable per unanimitat.\nD’aquesta manera, han validat el relat que en un primer moment defensaven les acusacions, però que finalment la defensa també va validar. Així doncs, conclou que el 29 d’abril de 2019 l’acusat va propinar-li un cop fort al coll amb un ganivet seccionant-li íntegrament la tràquea, i que la víctima va morir segons després per culpa de l’hemorràgia que va patir. Tot plegat ho va planejar una setmana abans com a represàlia perquè no li havien donat un pis on viure.\nEl dia abans, va comprar un ganivet de 21 centímetres de fulla amb l’objectiu de matar un «ciutadà català». El jurat manté que va abraonar-se damunt la víctima cridant «per venjança» i «per justícia» de manera «totalment sobtada».\nEl veredicte justifica aquesta tesi basant-se tant en la confessió del processat, que durant tota la causa ha mantingut que ell va ser l’autor. De fet, és el primer que va dir als agents de la Guàrdia Urbana de Figueres un cop el van trobar assegut en un banc pròxim a l'escena del crim. Però aquesta no és l’única prova que esgrimeixen, sinó que també es basen en els testimonis dels dos amics de la víctima que van presenciar l’agressió mortal i que van assegurar que es van adonar de la punyalada perquè van trobar-se sang a la roba.\nTambé es va trobar sang de la víctima a la roba de l’acusat. L’autòpsia va concloure que la causa de la mort de la víctima havia sigut una hemorràgia abundant.\nEl veredicte ha estat favorable a la culpabilitat per unanimitat. Cap dels membres ha emès un vot contrari en cap dels punts en els quals s’ha hagut de pronunciar. A més, també s’han mostrat contraris a suspendre-li la pena i tampoc han donat el vistiplau a un possible indult.\nEl trastorn mental, descartat\nEn la sessió del dijous els perits van descartar que l’acusat patís cap trastorn mental, tal com ell defensava. Segons van concloure els professionals, va haver-hi un error de diagnòstic motivat per la confusió entre el que pensaven que era una esquizofrènia, però que en realitat era una psicosi tòxica provocada pel consum de drogues.\nEn tot cas, el processat va ser absolt d’un crim que va cometre el 2006, quan va matar la propietària del pis on vivia.\nEn aquell moment el jurat popular va considerar que havia assassinat la víctima amb les seves facultats mentals i volitives alterades, i se li va aplicar una eximent d’alteració mental. Abans també havia sigut condemnat per lesions per apunyalar un home a la sortida d’un bar.\nLa defensa havia demanat en un primer moment que s’absolgués l’acusat amb l’aplicació d’una eximent completa d’alteració mental, una petició que va retirar després de la contundent afirmació dels facultatius.\nAixí, tant les acusacions com la defensa demanen al processat 16 anys de presó. Amb tot, les acusacions sol·liciten que un cop acomplerta part de la pena i «hagi de fer un pas fora la presó», se li activi una ordre d’expulsió perquè sostenen que és una «amenaça greu per l’ordre públic». En canvi, la defensa considera que es tracta d’una mesura «desproporcionada», tenint en compte que el processat viu aquí des dels 10 anys i «no té arrelament al país d’origen».


La Guàrdia Urbana de Tarragona i els Mossos reforçaran la vigilància a les zones amb més delictes | Tots21 | Notícies de Tarragona, Reus, Tarragonés i Baix Camp\nLa Guàrdia Urbana de Tarragona i els Mossos reforçaran la vigilància a les zones amb més delictes\nEl conseller de Seguretat Ciutadana de Tarragona, Manel Castaño; acompanyat del cap de la Guàrdia Urbana de Tarragona, Enrique Fernández; i del cap de l’ABP del Tarragonès dels Mossos d’Esquadra, Ramon Franquès. Foto: Eloi Tost\nLa Guàrdia Urbana de Tarragona i els Mossos d’Esquadra estan acabant d’elaborar un pla de seguretat integral per reforçar la vigilància a les zones amb més delictes de la ciutat. Tindrà entre 20 i 25 «punts d’interès» repartits en els cinc districtes, en els quals de manera coordinada els dos cossos intensificaran la seva presència, ja sigui amb patrulles en cotxe o a peu. Són precisament les zones que, a partir de les dades policials, registren més delictes, però també en les quals els veïns tenen més sensació d’inseguretat. De fet, el conseller de Seguretat Ciutadana de Tarragona, Manel Castaño, ha destacat que el pla s’ha elaborat també a partir de les reunions que han mantingut amb els representants veïnals.\nSegons ha concretat Castaño, el pla es preveu que entri en funcionament la segona quinzena d’abril. Fins aleshores s’acabaran de concretar els punts d’interès. Una decisió que es prendrà a partir de «dades científiques» dels cossos amb l’objectiu final de «ser més operatius», ha remarcat. El cap de la Guàrdia Urbana de Tarragona, Enrique Fernández, ha concretat que «les zones coincideixen amb els llocs on hi ha més delictes», però també d’on reben més trucades d’avisos. Per la seva banda, el cap de l’Àrea Bàsica Policial del Tarragonès dels Mossos d’Esquadra, Ramon Franquès, ha apuntat que es potencien «els grups de proximitat» per donar més sensació de seguretat a la ciutadania.\nLa col·laboració entre les dues policies ja és efectiva des de fa uns mesos, quan es van posar en marxa els dispositius Vibio i Pondus, a la Part Alta i als barris de Ponent. El pla integral és, doncs, una evolució que afectarà el conjunt de la ciutat i que tindrà caràcter permanent. Amb tot, Castaño s’ha mostrat confiat que l’operatiu permetrà «baixar el suflé de percepció d’inseguretat en algunes zones». En aquest sentit, ha valorat positivament que en el darrer any el nombre de delictes comesos s’ha reduït al voltant d’un 30% en el conjunt de Tarragona. «És cert que tenim l’element covid i arreu hi ha hagut una disminució, però a Tarragona ha estat quasi el doble que als municipis del voltant», ha celebrat. «Són fets concrets, no percepcions», ha remarcat.\nCàmeres i drons\nPer incrementar la seguretat als barris de Llevant, l’ajuntament treballa des de fa mesos amb la instal·lació de càmeres de seguretat. Castaño ha comentat que s’estan acabant d’escollir els punts exactes on s’han de col·locar i que posteriorment es publicarà el concurs públic del servei. Així, ha afirmat que es posaran en marxa cap a finals d’any o principis del 2022.\nParal·lelament la Guàrdia Urbana de Tarragona posarà en marxa les properes setmanes una unitat de drons, formada per un caporal i quatre agents que tindran la certificació avançada per pilotar aquests aparells. Tal com ha manifestat Castaño, els objectius principals seran la prevenció i detecció d’actes contar el medi ambient, com ara abocaments il·legals, «però també ens pot servir a nivell de protecció civil en actes de gran concentració de persones» i la «vigilància, gestió i control del trànsit». El conseller ha descartat que es puguin fer servir en manifestacions.\n14/10/2021 BASF i l’ICIQ renoven el seu compromís i premiaran els millors projectes en emprenedoria i innovació sostenible\n07/09/2021 Els personatges de Píxar i l’arribada de l’home a la lluna, les noves exposicions de CaixaForum\n26/09/2021 El conjunt de l’oposició presenta una moció d’urgència per salvar el quiosc de la plaça Imperial\n28/05/2021 Tarragona disposarà de 17 nous habitatges socials repartits per tots els barris de la ciutat


Fins a 31 joves han engegat aquest matí amb les activitats del Projecte Joves amb Valors\nMés de 30 nenes i nens han començat aquest matí els tallers del Projecte Joves amb Valors a Vallfogona de Balaguer. Els joves d’entre 12 i 18 anys realitzaran les properes setmanes diferents activitats voluntàries al municipi, com l’embelliment d’algunes zones que es troben desgastades o malmeses.\nEl projecte JoVa està impulsat des de l’Oficina Jove de la Noguera i la regidoria de Joventut dels diversos ajuntaments de la comarca, i consisteix a oferir als joves l’oportunitat de participar en el desenvolupament social i cultural del seu poble durant unes setmanes a l’estiu.\nAquesta és ja la desena edició d’aquest projecte i des del Consell Comarcal en fan una bona valoració de la d’enguany, sobretot tenint en compte les dificultats que comporta la pandèmia.\nInforma: Gerard Díaz, Miquel Miras i Pol Solans


Palafrugell tanca amb un balanç molt positiu la 12a edició del Festival Flors i Violes\nPalafrugell.- Palafrugell va tancar la 12a edició del festival Flors i Violes amb una valoració molt positiva malgrat les circumstàncies actuals.\nL’edició d’enguany va comptar amb una àmplia participació de la gent que va gaudir del recorregut a través d’espais i carrers a l’exterior. Només la presència de pluja en determinades hores del cap de setmana van fer que l’afluència de gent no fos més multitudinària.\nEspais emblemàtics com plaça Nova, el pati de la Biblioteca o la plaça de l’Església, així com altres carrers del centre, es van decorar per a l’ocasió. Tots els espais tenien aforament limitat i control d’accés, tal i com preveuen les mesures i restriccions aprovades pel Procicat.\nPel que fa a les actuacions musicals, totes van omplir el seu aforament. Els espais previstos prèviament es van haver de traslladar a un espai interior, degut a les previsions meteorològiques pel cap de setmana.\nD’altra banda, Mireia Costas, de 16 anys, es va convertir en la guanyadora de la primera edició del concurs “Palafrugell Canta”. Dins la programació de Flors i Violes va realitzar el seu primer concert acompanyada de la seva guitarra i un piano. Durant l’actuació va interpretar diferents versions d’artistes com Ed Sheeran o Katy Perry, però també va aprofitar per presentar un tema propi.\nPaula Sánchez es va endur el segon premi. Els premis del concurs es van anunciar l’últim dia de Flors i Violes, durant el concert de l’Orquestra Di-Versiones al Pavelló Municipal d’Esports. Aquest acte va servir com a excel·lent cloenda d’un cap de setmana ple de música, flors i creativitat al municipi de Palafrugell.\nArxivat com a: Baix Empordà, Cultura, Societat Etiquetat com a: Ajuntament de Palafrugell, balanç, concerts, concurs, cultura, festival, Flors i Violes, música, Palafrugell, societat


dilluns, 1 de juliol de 2013 13:43\nRocío Martínez -Sampere acompanyada d'integrants de la comunitat educativa de Gavà\nEl PSC defensa al Parlament la continuïtat de tots els serveis pedagògics de l’escola Joan Salamero\nEn la proposta de resolució del grup parlamentari socialista insta la Generalitat a mantenir el Centre de Recursos Pedagògics i l’Equip d’Assessorament Psicopedagògic\nEl Grup Parlamentari Socialista ha presentat una proposta de resolució “instant al Govern de la Generalitat a garantir els recursos suficients per al Centre de Recursos Pedagògics (CRP) i l’Equip d’Assessorament Psicopedagògic (EAP) ubicats a l’escola Joan Salamero de Gavà, incloent les obres que siguin necessàries per a una millor adequació del servei”. El text incorporava una esmena del Grup Parlamentari d’ERC demanant que “es mantingui oberta el centre el proper curs 2013-2014 i més enllà”.\nEn l’exposició de motius, el PSC ha argumentat que “en el transcurs de la darrera legislatura, el Parlament de Catalunya va acordar, mitjançant Resolució 130/IX, de 9 de juny de 2011, instar el Govern de la Generalitat a no tancar l’Escola Joan Salamero, i a mantenir la línia existent més enllà del curs 2012-2013. Arran d’aquesta resolució, i després de les reivindicacions expressades tant per la ciutadania de Gavà com per l’Ajuntament de la ciutat, aquest centre escolar no va tancar, i desenvolupa les seves tasques amb normalitat amb una demanda suficient que en confirma la seva necessitat. El recinte de l’Escola Joan Salamero acull el Centre de Recursos Pedagògics (CRP) i l’Equip d’Assessorament Psicopedagògic (EAP) de Gavà, que també donen servei a Viladecans. La importància d’aquest servei fa que se n’hagi de garantir la continuïtat i el millor funcionament possible, i impedir que es pugui veure afectat per noves retallades”.\nDarrera actualització de dimarts, 2 de juliol de 2013 07:57


Els llibres escolars presenten mancances en educació en drets humans\nLa portada de l'informe presentat el 6 de juny\nEl logotip de l'ICIP\nUn informe de l’Institut Català Internacional per la Pau (ICIP) i l’Escola de Cultura de la Pau de la UAB constata una infrarepresentació de la figura de la dona i dels grups més desafavorits.\nUn informe presentat el 6 de juny i elaborat per l’ICIP i l’Escola de Cultura de la Pau de la UAB ha constatat que el discurs dels llibres escolars no recull els criteris de l’educació per la pau. Segons el document, els llibres de ciències socials de 3r d’ESO eduquen en drets humans sense tenir en compte la diversitat i la perspectiva de gènere.\nEl 93% de les personalitats citades als llibres de text analitzats el 2016 són homes, majoritàriament europeus –el 95% de totes les persones mencionades– i de classe mitjana-alta. “Gairebé no hi ha referents femenins ni d’altres cultures”, exposa l’estudi, que critica la subrepresentació dels grups socials més desafavorits.\nL’informe destaca que la pobresa es tracta en profunditat, però es presenta com un fenomen dels països en vies de desenvolupament, sense analitzar les desigualtats que existeixen en països desenvolupats.\nMentre les qüestions de gènere i de diversitat són les més oblidades, l’estudi mostra que un dels punts forts dels llibres de text és la presència de la perspectiva de medi ambient, la més tractada i de forma més transversal.\nLa conclusió de l’estudi recomana reforçar la transversalitat de les perspectives, evitar sobrerepresentar determinades narratives i afegir més exemples d’episodis de pau i accions no violentes per no monopolitzar el temari amb guerres. També aconsellen reflectir les conseqüències humanes dels conflictes i promoure la reflexió al voltant dels models econòmics existents i de les alternatives.\ndrets humans i desigualtat, formació, infància i joventut i família, gènere, ICIP, Escola de Cultura de Pau


El blog de Jordi Cabré: de setembre 2010\nPer Jordi Cabré el 9/27/2010 Cap comentari:\nWoody Allen ha fet una deliciosa pel•lícula sobre la il•lusió. “Coneixeràs l’home de la teva vida” (“You will meet a tall dark stranger”) són quatre històries que tenen en comú un excés d’il•lusió. Els seus protagonistes basen un capítol important de la seva vida (amors, divorcis, carrera professional) molt més en una il•lusió que en la realitat. Qui no s’autoenganya copiant novel•les alienes ho fa imaginant vides anteriors, o aventures amb el cap de la galeria d’art, o amb la veïna del davant, o amb una prostituta rejovenidora. La paradoxa de la pel•lícula és que, al mateix temps que adverteix contra l’autoengany o l’il•lusionisme, indica que sense il•lusió res no té sentit. I la referència a Shakespeare i la seva frase sobre l’absurditat de la vida té aquesta justificació: com que tot és absurd, com a mínim fes el favor d’il•lusionar-te en alguna cosa. La il•lusió com a motor més intens que la raó o la veritat. I, tot i així, alhora tan devastadora.\nNo sé si cal insistir-hi: Allen no insulta la intel•ligència de l’espectador i el convida a Donizetti, , als anys 20 (“I’ll see you in my dreams”), a Disney (“When you wish upon a star”), a Londres, al món de l’art i de la creació literària, a la guitarra de Boccherini, al teatre... No és en absolut la “menys bona” de les últimes pel•lícules d’Allen: crec que és de les millors, de les més dolces i delicades. Impossible no il•lusionar-se amb el posat de musa de Freida Pinto, que per mi ja sempre serà la veïna del davant, faci els personatges que faci. Quan fas un desig a unes estrella, el desig es fa realitat: el que passa és que, després, sempre ve el segon capítol. I Pinotxo ha d’acabar a la gola d’una balena abans no aprengui a gestionar els somnis.\nComençar il•lusiona, i el segon capítol quasi sempre és decebedor: i sobretot la meitat de l’argument, de qualsevol romanç, de qualsevol història real o fictícia. La genialitat consisteix en transformar aquest desert en un permanent oasi d’aigua. No hi ha mètode ni hi ha massa previsions a fer. Si t’il•lusiones, t’il•lusiones. Fer massa càlculs trenca l’embruix i, a més, no serveix de gran cosa. Només serveix per a provar de descartar els enganys, però qui no es deixa enganyar quan se li escapa la vida, quan es troba en un pou, quan està mancat de forces, quan necessita Viagra? I qui pot gosar criticar aquesta guspira als ulls? Qui té dret a desmuntar-nos els somnis? Qui ens farà confondre la prudència amb la por? Els personatges d’Allen poden ser il•lusos, però tots tenen una cosa en comú quan es troben complint els seus desitjos: tenen una força extraordinària. Ja no tenen por. I és així que la vida avança.\nPer Jordi Cabré el 9/12/2010 2 comentaris:


Condicions de lloguer - Autocaravanas Voltamon\nD’una part, el proveïdor dels serveis NOVEMBRE, 61, S.L. (d’ara en endavant, pel seu nom comercial AUTOCARAVANES VOLTAMON), amb domicili social a Travessia de la Creu, 39, entresol 3a, 17002 Girona, (Girona), N.I.F. B17931205, telèfon d’atenció al client 639394550, i mail: info@AUTOCARAVANESvoltamon.com , sent titular del lloc web www.AUTOCARAVANESvoltamon.com, exposa el document contractual que regirà la contractació de serveis a través del lloc web ressenyat.\nEl prestador posa a disposició d’aquests l’adreça d’e-mail info@AUTOCARAVANESvoltamon.com per a què plantegin qualsevol dubte sobre aquestes condicions.\nLes presents condicions tindran un període de validesa indefinit i seran aplicables a totes les contractacions realitzades a través del lloc web www.AUTOCARAVANESvoltamon.com del prestador.\nEl prestador es reserva el dret de modificar unilateralment aquestes condicions generals, sense que això pugui afectar als béns o promocions que van ser adquirits prèviament a la modificació, amb el fi de millorar els serveis oferts. En tot cas, abans de comprar els serveis han de consultar-se aquestes condicions generals.\nAUTOCARAVANES VOLTAMON no es responsabilitza de qualsevol pèrdua de dades, arxius o de qualsevol dany que resultés d’un fallada de còpia de seguretat per part de l‘usuari de les dades contingudes en els serveis adquirits tals com targetes de memòria.\nAUTOCARAVANES VOLTAMON no es fa responsable de les conseqüències que poguessin resultar d’una utilització inadequada dels serveis a la venda al web.\nAUTOCARAVANES VOLTAMON és una empresa especialitzada en prestar serveis de lloguer d’autocaravanes. Oferim els nostres serveis a distància per Internet a través de la nostra pàgina web i per telèfon.\nAUTOCARAVANES VOLTAMON no posseeix cap botiga, local o seu presencial per a la venda dels seus serveis.\n2.1 Àmbit d’aplicació: El present contracte té per objectiu regular la relació contractual de prestació de serveis (de lloguer de vehicle) nascuda entre el prestador i l’usuari en el moment en què aquest accepta aquestes condicions de compra durant el procés de contractació online verificant la casella corresponent. Aquestes CGC s’aplicaran a partir del dia en què es realitzi la comanda.\nLa relació contractual de compra-venta comporta l’entrega, a canvi d’un preu determinat i públicament exposat a través del lloc web, d’un servei concret.\n2.2 Territori d’aplicació: El web www.AUTOCARAVANESvoltamon.com està activa per a tota Espanya.\n2.4 Acceptació del client: La validació d’una comanda a través del web www.AUTOCARAVANESvoltamon.com es realitza per correu electrònic i implica, així mateix, l’acceptació automàtica de les CGC. Aquestes condicions estan disponibles al web www.AUTOCARAVANESvoltamon.com o, si ho desitja i sol·licita, podem posar-les a la seva disposició per correu electrònic.\n2.5. Modificació de les Condicions Generals de Contractació: AUTOCARAVANES VOLTAMON es reserva el dret a fer canvis i/o modificacions en les presents CGC. Aconsellem als nostres clients que les revisin regularment. En cas de què aquests canvis o modificacions s’introduïssin un cop realitzada una comanda, s’aplicaran les condicions vigents a la data en la que es va efectuar aquesta comanda.\n3.INFORMACIÓ SUBMINISTRADA AL WEB www.AUTOCARAVANESvoltamon.com:\n3.1 Publicació de preus: Els preus dels serveis, inclouen l’IVA i són els mostrats en cada servei en el nostre web www.AUTOCARAVANESvoltamon.com\n3.2 Informació de serveis: La informació que figura en la nostra publicitat, fullets o altre material escrit, a la nostra pàgina web o la facilitada a vostè constitueix una invitació a fer una compra. Els continguts de www.AUTOCARAVANESvoltamon.com estan en constant renovació i actualització per a oferir als nostres clients la informació més completa i detallada possible.\nTotes les informacions contractuals presents en www.AUTOCARAVANESvoltamon.com es mostren en català i la comunicació amb els clients i usuaris, així com la formalització del contracte, es realitzaran en aquest idioma, si bé, si així ho desitja el client, pot fer-se en castellà, anglès o francès, indicant-ho abans d’iniciar el procediment de contractació\n3.3 Disponibilitat de les dates: Pot haver-hi ocasions en les quals sigui impossible reservar els serveis degut a què no es trobin disponibles en el moment de fer la pre-reserva. En aquests casos, el servei en qüestió estarà visible, però no disponible per a la seva compra.\n3.4 Dret d’anul·lació: AUTOCARAVANES VOLTAMON es reserva aquesta acció (dret d’anul·lació) de l’enviament d’un servei determinat o la confirmació d’una reserva quan no compleixi amb els requisits de qualitat imposats a tots els serveis de www.AUTOCARAVANESvoltamon.com. Per al cas de què es detectés aquesta falta de qualitat, el servei d’atenció al client d’AUTOCARAVANES VOLTAMON li suggerirà un nou servei i si el no és del gust del client, es procedirà al reintegrament del cost d’aquest servei.\n3.5 Comandes les 24 h, tots els dies de l’any: L’horari de recepció de comandes é s de vint-i-quatre (24) hores els tres-cents seixanta-cinc (365) dies l’any, si bé no es processaran comandes realitzades després de les divuit (18:00) hores, quedant per al següent dia hàbil a Girona.\n3.6 Frau: Si AUTOCARAVANES VOLTAMON sospita o detecta alguna anomalia o frau, es reserva el dret d’anul·lar la transacció per motius de seguretat.\n4.1. CONSIDERACIONS PRÈVIES (IMPORTANT):\nIndispensable: El conductor haurà de ser major de 25 anys i disposar del carnet B.\nEl lloguer mínim en Temporada reduïda és de 3 dies, (en ponts i festes locals el mínim de dies varia en funció de la festivitat). Els lloguers de 3 dies tenen un quilometratge limitat a 800km, els quilòmetres excedits es cobraran a 0.30€/km. Els lloguers de més de 3 dies tindran quilometratge il·limitat.\nEls retards en el lliurament no autoritzats ni deguts a la força major, seran penalitzats amb una tarifa diària triple a la quantitat aplicada en contracte.\nTemporada Alta: el mínim és de 7 dies de lloguer, (excepte per Setmana Santa i altres disponibilitats del centre, en aquest cas, consulteu)\nS’haurà de realitzar un dipòsit de 800€ en concepte de fiança.\nLa fiança serà retornada després de ser examinat el vehicle, en cas de desperfectes deguts al mal ús, es determinarà mitjançant nota detallada, l’import que el client haurà d’abonar, autoritzant el client a compensar aquest import amb la fiança dipositada.\nEn el moment de la devolució es realitza una primera revisió exterior in situ amb el client. Si tot és correcte en realitzar la inspecció interior a les 48 hores de la devolució procedirem a retornar-te la fiança en les següents 24 hores a la inspecció.\nEn cas de no ser possible la valoració dels danys de manera immediata, l’arrendadora disposarà de 30 DIES per a la devolució en el seu cas, de l’import de la fiança sobrant. El retornament de la fiança transcorreguts aquests 30 dies meritarà interessos de demora, els quals assumirà NOVEMBRE 61, SL.\nS’inclou una assegurança a tot risc i de salut. S’informarà a l’usuari en el moment d’entrega de claus de la cobertura, l’entitat asseguradora i el número de pòlissa del vehicle concret. Pot sol·licitar-nos informació sobre la mateixa abans de la contractació al correu info@AUTOCARAVANESvoltamon.com .\nCaldrà ser puntuals amb els horaris pactats de lliurament i devolució de l’autocaravana.\nS’estableix un càrrec per lliurament fora de la ubicació que hagi estat indicat per AUTOCARAVANES VOLTAMON:\nDevolució a l’Aeroport, Port (Costa Brava), Estació de tren/Autobusos de Girona, 80 € per servei.\nEl vehicle es retornarà net interior i exteriorment, i amb els dipòsits d’aigües brutes i WC buits.\nPel cas que l’usuari no hagi realitzat aquests tractaments, es descomptaran les hores de feina de la fiança.\nS’estableix un preu pel servei de neteja de 100€ pel cas que l’usuari, abans del retornament, informi a la prestadora que no realitzarà les tasques de neteja. Hi haurà un suplement de 35€ pel cas que viatgin mascotes.\nGas propà, líquid de wc i cable elèctric inclòs en el preu.\nLes punxades i les multes / sancions aniran a càrrec de l’usuari.\nNo es permet fumar dins de l’autocaravana.\nNo es permeten mascotes, excepte en aquells casos en que s’indiqui.\nPer a realitzar la reserva: Es computarà un 30% del total del lloguer i la resta el dia de la sortida. Les condicions de pagament s’estableixen al punt 7 de les presents condicions.\nEn la cancel·lació de la reserva amb 30 o més dies d’antelació es retornarà el 70% i per a cancel·lacions amb menys de 15 dies d’antelació no hi haurà dret a la devolució de la reserva (veure el punt 8 per les condicions de desistiment).\nEn cas d’avaria la reparació de la qual no excedeixi de 60.00 Euros, el client directament podrà realitzar-la sense la prèvia autorització de l’arrendadora, sent reemborsat el seu import prèvia presentació de la factura oficial. Per a avaries d’import superior a 60.00 Euros, haurà de sol·licitar autorització al servei tècnic del CENTRE DE LLOGUER, sent igualment reemborsat el seu import prèvia presentació de factura oficial.\nOmplir el dipòsit d’aigua potable amb carburant implica una penalització de 600€.\n4.1. LA RESERVA:\nL’usuari, per a poder accedir als serveis oferts pel prestador, no caldrà que es doni d’alta a través del lloc web. L’usuari haurà de proporcionar de manera lliure i voluntària les dades personals que li seran requerides. Pot revisar el tractament de les seves dades a la nostra política de privacitat.\nL’usuari no podrà establir com a nom de contacte, paraules que tinguin com a fi, el confondre a altres per identificar a aquest com a membre integrant del prestador, així com expressions malsonants, injurioses i en general, contràries a la llei o a les exigències de la moral i bones costums.\nUn cop ha estat creat el compte d’usuari, s’informa que de conformitat amb el que exigeix l’art. 27 de la Llei 34/2002 de Serveis de la Societat de la Informació i del Comerç Electrònic, el procediment de contractació seguirà els següents passos:\nEscollir la caravana les dates fent click a l’autocaravana.\nSeleccionar la data d’entrada i la de sortida.\nEscollir els accessoris que es vol incloure. (No augmenten el preu de lloguer)\nClickar “Següent” per tal que es realitzi la tramesa del que se sol·licita.\nEs sol·licitaran les credencials de l’usuari mitjançant tres formes:\nEn tot cas, un cop finalitzat el procediment; el prestador informarà a l’usuari via correu electrònic, respecte a totes les característiques, preu, formes de transport, data de contractació i terminis d’entrega del servei comprat.\nEn el cas d’haver adquirit una caixa regla, si hi hagués qualsevol tipus d’error a l’adreça indicada o a qualsevol altre punt de la comanda, haurà de notificar-ho d’immediat a l’adreça d’e-mail que apareixerà al web per a procedir a l’esmena d’aquest error.\nDavant qualsevol dubte, pot contactar amb el nostre servei d’atenció al client a través de qualsevol dels mètodes que es faciliten al web www.AUTOCARAVANESvoltamon.com.\nAUTOCARAVANES VOLTAMON proporcionarà atenció al client de forma GRATUÏTA a través del nostre email de contacto info@AUTOCARAVANESvoltamon.com , si escull una altre mitjà de comunicació alternatiu, l’usuari és qui haurà de fer-se càrrec del cost particular del mateix.\nAUTOCARAVANES VOLTAMON posa a la seva disposició telèfons a Espanya subjectes al cost del seu operador de telefonia.\nTots els enviaments, tant de reserves com de xecs regal es realitzen mitjançant correu electrònic en format digital.\nPel cas que per petició expressa del client se sol·liciti una versió física, s’informarà al client de quines opcions disposa, el preu de l’enviament i els terminis, d’acord amb la disponibilitat del .\nLa prestadora no disposa d’un proveïdor d’enviaments dedicat/especialitzat, per tant, la informació relativa a l’enviament es realitzarà un cop valorat el trajecte i la disponibilitat de proveïdors, de tal manera que s’escollirà sempre l’opció més adient.\n5.1 Adreça d’enviament:\nL’entrega de les comandes es realitzarà en el domicili d’entrega designat lliurement per l’usuari. De tal manera, el prestador no assumeix cap responsabilitat quan el lliurament del servei no arribi a realitzar-se com a conseqüència què les dades facilitades per l’usuari siguin falses, inexactes o incompletes, o quan l’entrega no pugui efectuar-se per causes alienes a l’empresa d’enviaments, assignada per a tal efecte, com ho és l’absència del destinatari.\nAUTOCARAVANES VOLTAMON posarà tots els mitjans al seu abast per a què la seva comanda sigui entregada dins del termini que figura al seu web a data d’emissió de la confirmació de comanda.\n5.2 Terminis d’entrega: El termini d’entrega dependrà del proveïdor disponible en el moment, però acostuma a estar comprès entre 4 i 7 dies laborables, segons la població de destí i la forma de pagament escollida. S’entén aquest terme sempre que s’hagi confirmat la disponibilitat del servei i comprovat el pagament complet de la comanda. En el cas de serveis no disponibles en el moment de la compra, el servei d’atenció al client podrà facilitar-li la informació de disponibilitat.\nSempre podrà sol·licitar informació relativa a l’enviament contactant amb el nostre servei d’atenció al client a través de la següent adreça de correu electrònic: info@AUTOCARAVANESvoltamon.com indicant el número de comanda.\n5.3 Confirmació de l’enviament: En el moment de l’entrega de la comanda al nostre transportista, li enviarem confirmació de l’enviament a l’adreça de correu electrònic que hagi facilitat al realitzar la comanda. En la confirmació d’enviament li indicarem el número de seguiment corresponent per a què pugui fer el seguiment del mateix a través del web del nostre transportista.\n5.4 Danys en l’entrega: Els serveis s’envien en embalatge segur. Si en el moment de l’entrega s’apreciés de forma visible i clara, sense necessitat de manipular els embalatges d’enviament o els propis del servei, que un servei té defectes provocats per danys causats del transport o s’aprecia, en la mateixa manera, un error en la mercaderia rebuda, el client ha de contactar d’immediat amb la línia d’atenció al client 639394550 o a l’email info@AUTOCARAVANESvoltamon.com , per a poder instar la devolució del servei o serveis afectats i procedir a la seva substitució per un altre en condicions òptimes o bé, realitzar el reemborsament del preu pagat pel mateix, segons ens indiqui en aquest correu electrònic.\nTanmateix, si es detecten danys en el servei un cop obert el paquet estant l’embalatge en perfectes condicions, el consumidor i usuari haurà d’informar al venedor de la falta de conformitat en el termini de dos mesos des de que va tenir coneixement d’ella en la línia d’atenció al client 639394550 o a l’email info@AUTOCARAVANESvoltamon.com .\nTots els preus exposats al web www.AUTOCARAVANESvoltamon.com inclouen l’IVA vigent en el moment de la compra. Tots els preus que consten al web són vàlids i s’expressaran en la moneda Euro (€). Aquestes despeses, llevat que s’indiqui expressament el contrari, no inclouen les despeses d’enviament, manipulació, embolcall, assegurança d’enviaments o qualssevol altres serveis addicionals i annexes al servei o servei adquirit.\nIMPOST SOBRE EL VALOR AFEGIT: De conformitat amb el disposat a l’article 68 de la Llei 37/1992, de 28 de desembre, de l’Impost sobre el Valor Afegit, l’entrega dels serveis s’entendrà localitzada al territori d’aplicació de l’IVA espanyol si l’adreça d’entrega està en territori espanyol llevat de Canàries, Ceuta i Melilla. El tipus d’IVA aplicable serà el legalment vigent a cada moment en funció de l’article concret de què es tracti. En les comandes amb destí a Canàries, Ceuta i Melilla, les entregues es trobaran exemptes d’IVA per aplicació del disposat a l’article 21 de la Llei 37/1992, sense perjudici de l’aplicació dels impostos i aranzels corresponents conforme a la normativa vigent a cada un d’aquests territoris.\nEls preus aplicables a cada servei seran els publicats al web i aplicats de forma automàtica pel procés de contractació en l’última fase del mateix.\nLa modalitat d’entrega està detallada en l’apartat 8 d’aquestes condicions.\n7.1. Pagament de la reserva mitjançant transferència o ingrés a compte: Al moment de finalitzar la comanda l’usuari rebrà les instruccions amb el número de compte per abonar la comanda. És fonamental que s’indiqui clarament el nº de comanda assignat i el nom de l’usuari en l’ordre de transferència. Per a poder confirmar la comanda serà necessari realitzar la mateixa en un termini de 7 dies, en cas contrari serà cancel·lat en el nostre sistema.\n8.1 Dret de desistiment: L’usuari pot exercir el seu dret de desistiment i per això compta amb un termini de 14 dies naturals des de la recepció del servei, sense penalització per al seu exercici; haurà de realitzar-se el reintegrament al consumidor de l’import total de la compra, és a dir, el preu del servei més les despeses d’enviament, dins dels 14 dies següents a l’exercici del dret de desistiment per part de l’usuari/consumidor. En relació amb les despeses d’enviament per a la devolució dels serveis, aquestes aniran a càrrec de l’usuari-consumidor.\nPer a dur a terme aquest dret de desistiment pot omplir aquest formulari amb el seu número de comanda (per obtenir el reemborsament de l’import del servei/dels serveis dins del termini màxim dels catorze (14) dies naturals següents a la recepció de la comanda) junt a les seves dades de contacte. Podrà remetre’ns-el a través del mail autocaravanesvoltamon@gmail.com o per correu postal (per qualsevol mitjà admès en dret), sempre dins dels 14 dies naturals a la recepció de la comanda. A partir d’aquest termini, només podrà sol·licitar la devolució o canvi del servei/dels serveis per motius tècnics subjectes a la garantia d’aquest/s servei/s.\nSempre que els serveis siguin retornats dins del termini de 14 dies naturals, sense danys ni marques de desgast algun i complint amb els requisits establerts en aquest apartat, li reemborsarem l’import total de la compra.\nEl dret de desistiment expressat al present punt, només és aplicable al servei “caixa regal”.\nIMPORTANT: D’acord amb el que estableix l’article 103 LGDCU el dret de desistiment no serà aplicable als contractes que es refereixin a:\nEn especial i pel cas del lloguer de les nostres auto-caravanes:\nl) El subministrament de serveis d’allotjament per a finalitats diferents de les de servir d’habitatge, transport de béns, lloguer de vehicles, menjar o serveis relacionats amb activitats d’esplai, si els contractes preveuen una data o un període d’execució específics.\n8.2 Devolució per error en la comanda per part de AUTOCARAVANES VOLTAMON: Quan el servei no es correspongui a la comanda realitzada, degut a error imputable a l’empresa, l’usuari haurà de comunicar-ho per mail a la companyia tan aviat com sigui possible; AUTOCARAVANES VOLTAMON correrà amb les despeses de recollida del servei enviat per error i entrega del corresponent al de la comanda realitzada.\n8.3 Comprovació de les devolucions: La verificació i comprovació dels serveis objecte de devolució correran a càrrec de AUTOCARAVANES VOLTAMON que, una vegada a les seves instal·lacions, verificarà que siguin rebuts complint amb tots els requisits establerts a l’apartat 9.1. En cas de faltar algun dels elements, li comunicaríem per escrit via mail indicant-li el contingut que falti.\nQuan es produeixi la devolució, es retornarà la quantitat pagada pel servei més despeses d’enviament. Les despeses de devolució correran a càrrec del consumidor-usuari. El termini per efectuar el reemborsament serà com a màxim de 14 dies naturals i a través del mateix mitjà en què es va efectuar la compra.\n10.1 Garantia: Tots els serveis oferts a través del lloc web són completament originals, llevat que s’indiqui el contrari en la seva descripció.\nGarantia de satisfacció: Si en el moment de rebre el servei i, abans d’exercir el dret de desistiment, a l’usuari no li convenç la reserva podrà:\nModificar la reserva d’una autocaravana per una altra. Si el preu del servei fos superior al del servei canviat, l’usuari haurà d’abonar la diferència.\n10.2 Garantia en cas de servei defectuós: En cas de servei defectuós, AUTOCARAVANES VOLTAMON haurà de procedir a la reparació, substitució, rebaixa del preu o resolució del contracte (segons correspongui). Aquestes gestions seran gratuïtes per a l’usuari. AUTOCARAVANES VOLTAMON respon de les faltes de conformitat que es manifestin en un termini de dos anys des de l’entrega; el consumidor-usuari haurà d’informar a AUTOCARAVANES VOLTAMON de la falta de conformitat en el termini de dos mesos des de que va tenir coneixement d’ella.\nAquestes condicions es regiran o interpretaran conforme a la legislació espanyola en allò que no estigui expressament establert. El prestador i l’usuari, acorden sotmetre qualsevol controvèrsia que pogués suscitar-se de la prestació dels serveis o serveis objecte d’aquestes condicions, als Jutjats i Tribunals del domicili del prestador (si no és considerat com a consumidor a efectes del TRLGDCU) o de l’usuari (si és considerat com a consumidor a efectes del TRLGDCU).\nLlei 7/1996, de 15 de gener d’Ordenació del Comerç Minorista\nA més, tenim fulls oficials de reclamació a disposició dels consumidors i usuaris. Pot sol·licitar-los trucant al telèfon d’atenció al client 639394550 o a través del nostre formulari de contacte.


La oblidada tecnologia que amenaça milers de llocs de treball: “Ni tan sols sabem el seu límit” | Col·legi Oficial d'Enginyeria Informàtica de Catalunya COEINF\nLa oblidada tecnologia que amenaça milers de llocs de treball: “Ni tan sols sabem el seu límit”\nSubmitted by editor Coeinf on 6 abril 2021 – 17:00No Comment\nEl model de processament de llenguatge natural GPT-3 s’ha fet viral a l’descobrir els seus usuaris que és capaç de programar. El pitjor: que ni els seus creadors sabien que podia fer-ho.\nNormalment, si algú et diu que hi ha un sistema informàtic que és capaç d’aprendre gairebé el que vulgui i de la manera que vulgui sense que cap humà ho digui, que és capaç de suplantar a aquest humà sense que ningú se n’adoni i que ni tan sols els seus creadors saben dir-te quin és el seu límit, el més lògic és que creguis que parla d’una pel·lícula o una sèrie barreja futurista barreja distopia. Una cosa així com els dolents de ‘Terminator’, ‘Matrix’ o ‘Yo, robot’ . Bé, doncs està més a prop del que imagines, potser no per dominar el món, però sí per acabar o al menys modificar, molts milions de llocs de treball. Començant pel que signa aquestes línies.\nDurant els últims dies s’està parlant bastant en xarxes socials d’una cosa anomenada GPT-3, un nou model informàtic llançat al mes de juny que ha deixat a molts bocabadats perquè és capaç de, entre altres coses, programar codi bàsic com un desenvolupador més o traduir textos en anglès comú a llenguatge jurídic sense haver de donar pauta alguna més que demanar que ho faci. Però el més cridaner és que ni tan sols els seus creadors sabien que era capaç de fer això ni ho van programar per a això. Aquest últim invent d’OpenAI, una “startup ‘californiana d’intel·ligència artificial impulsada per Elon Musk i associada a Microsoft, ha tornat a posar el focus de les revolucions tecnològiques en la IA. Però què i com fa exactament tot això?


Com instal·lar CyanogenMod al dispositiu Android - Android\nCom instal·lar CyanogenMod al dispositiu Android\nMolta gent pot estar d’acord que el sistema operatiu Android és bastant impressionant. No només és fantàstic d’utilitzar, sinó que també és gratuït com en codi obert, de manera que qualsevol persona pot modificar-lo. Per això, poden existir ROM personalitzades, com CyanogenMod. Però, com dimonis podeu instal·lar aquestes ROM al vostre dispositiu? Això requereix un parell de passos, així que llegiu atentament.\nveure vídeos al mateix temps\nQuè és una ROM?\nAbans de començar, què és una ROM de totes maneres? És simplement el sistema en què s’executa el dispositiu. Si encara no hi heu fet res, executeu la memòria ROM del dispositiu. CyanogenMod, per exemple, es coneix com a ROM personalitzada, ja que és Android amb molts ajustos que només es poden aplicar amb tot el codi assegut al davant. Per canviar les ROM, cal que les parlin, que es pot veure com escriure la ROM a la memòria del dispositiu.\nComproveu si hi ha assistència\nCal fer ROM per a cada model específic de dispositiu Android, ja que tots contenen maquinari diferent i s’han de personalitzar per a ells. CyanogenMod ofereix suport per a molts dispositius populars, però alguns encara queden fora perquè hi ha molts dispositius Android diferents al mercat i no tots són igualment populars o tenen capacitat física. Per tant, si us interessa, és millor consultar la llista de dispositius per veure si el vostre dispositiu és compatible o no.\nCom que cada dispositiu té un conjunt d’instruccions específiques diferents, generalitzaré el procés a partir d’aquest moment. Si CyanogenMod admet el vostre dispositiu, trobareu instruccions més específiques sobre què fer al seu wiki.\nArrel del dispositiu\nEl primer pas és arrelar d’alguna manera el dispositiu. Quan arrossegueu un dispositiu, feu servir algun tipus de solució per obtenir potències administratives al dispositiu. Els dispositius de consum només permeten a l'usuari tenir permisos d'usuari regulars que no poden tocar fitxers del sistema. Tot i això, amb permisos administratius / root, podeu fer literalment tot el que vulgueu al vostre dispositiu, fins i tot fer-ho amb maons.\ncom bloquejar les sol·licituds de jocs de Facebook\nHi ha diverses maneres de fer-ho, com ara explotar un forat de seguretat per donar accés a l’arrel (o fer una versió anterior per utilitzar l’explotació de seguretat), llançar un nucli nou o una recuperació al telèfon o fer servir una aplicació anomenada SuperOneClick. Tingueu en compte que no es tracta de diferents maneres d’arrelar el dispositiu, sinó d’alguns exemples del que es fa habitualment per arrelar un dispositiu. Probablement haureu de seguir un camí específic per arrelar el vostre dispositiu específic.\nSubstitueix la recuperació\nA menys que el primer pas inclogui això automàticament, haureu de substituir la recuperació a continuació. La recuperació és un petit programa que podeu arrencar abans que es carregui el sistema operatiu per poder executar accions de tipus recuperació. Si això us recorda les accions de recuperació de Windows, esteu pensant en la direcció correcta. Aquest pas també depèn del vostre dispositiu, però normalment acabareu tenint instal·lat ClockworkRecovery.\nDescarregueu tots els fitxers necessaris\nEl següent pas és descarregar els fitxers necessaris que necessiteu. Aquesta serà la ROM adequada per al vostre dispositiu, el paquet gapps i altres paquets possibles, com ara els controladors de ràdio actualitzats. Aquest paquet inclou els productes de Google que ens encanten. És independent a causa d’algunes restriccions a les pròpies aplicacions de Google, però no és un problema instal·lar-les per separat.\nFlash Tots els paquets\nFinalment, haureu d’arrencar a la recuperació (com fer-ho depèn del dispositiu), i utilitzeu-lo per esborrar el dispositiu i, a continuació, afegir-hi fitxers .zip. Aquesta és la part on realment esteu fent la instal·lació, per la qual cosa és molt important seguir totes les instruccions. Assegureu-vos que també instal·leu tot en l'ordre correcte, ja que si no seguiu l'ordre suggerit pot aparellar el vostre dispositiu. Un cop instal·lats tots els paquets, reinicieu el dispositiu, espereu un parell de minuts i ara hauríeu d'estar a CyanogenMod.\nCrec que val la pena instal·lar CyanogenMod a causa dels grans ajustaments que s’acompanyen. A més, alguns telèfons, com el G1 original, reben assistència molt més llarga que la dels mateixos operadors. Per exemple, T-Mobile va actualitzar el G1 fins a Android 1.6 i després es va aturar. Amb CyanogenMod, he d’anar fins a Android 2.2 abans de deixar de banda el suport (i amb una bona raó). Si necessiteu més ajuda amb el procés, és possible que YouTube sigui el vostre millor recurs a mesura que pugueu veure què heu de fer.\nHeu llançat CyanogenMod al vostre dispositiu? Com t'agrada? Teniu altres ROM que cal destacar? Feu-nos-ho saber als comentaris.\nCompartir Compartir Tweet Correu electrònic Com canviar l’aspecte del vostre escriptori Windows 10\nVoleu saber com fer que Windows 10 es vegi millor? Utilitzeu aquestes senzilles personalitzacions per fer que Windows 10 sigui vostre.\ncom es juga a jocs de Windows XP a Windows 10\nRom Android personalitzat\nSobre l'autor Danny Stieben(481 articles publicats)\nDanny és un sènior de la Universitat del nord de Texas que gaudeix de tots els aspectes del programari de codi obert i Linux.\nMés de Danny Stieben\ncom actualitzar kodi a firestick amb l'ordinador\npuc aturar les actualitzacions de Windows 10\nper què el meu ordinador portàtil fa tant de soroll?\ncom reproduir música bluetooth al cotxe\ncom trobar un títol de llibre quan no se’n recordi\nsnapchat com obtenir més filtres


CC Casa Golferichs, CC Vil·la Urània i CC Baró de Viver\n24/10 i fins al 31/12/2020\nVisiteu la Casa Golferichs, la Vil·la Urània i el Baró de Viver\nEl cap de setmana del 24 i 25 d'octubre se celebra l'onzena edició del 48h Open House Barcelona. El festival vetlla per la divulgació del patrimoni arquitectònic i té com a objectiu promoure l’arquitectura com a component imprescindible de la cultura. Com cada edició, podreu conèixer alguns dels equipaments de la Xarxa de Centres Cívics de Barcelona que us obren les portes de bat a bat.\nEl Xalet de la Gran Via, el nom popular del CC Casa Golferichs (dissabte, 24/10 de 10.00 h a 14.00 h. Activitat suspesa) és un dels tres equipaments que podreu visitar durant el festival. D'estil neomedieval, combina murs de paredat comú, maó vist, maons vidrats i ceràmica, disposa d'un petit jardí davant la façana que trenca el xamfrà de l'Eixample. L'arquitecte Joan Rubió i Bellver va construir l'habitatge familiar l'any 1901 per encàrrec d'en Macari Golferichs. Tot just acabat, va obtenir una menció especial en els premis que l’Ajuntament atorgava als millors edificis.\nEl CC Vil·la Urània (dissabte, 24/10 de 10.00 h a 19.00 h Activitat suspesa) actual és la petita residència del segle XIX de l'astrònom Josep Comas i Solà que es va reconvertir en equipament per a la ciutat, com va deixar dit en el seu testament. Al nou projecte se li ha reconegut el baix impacte ambiental i el consum energètic reduït, fet que apareix, sobretot, en la creació d'un espai intermedi amb diferent comportament climàtic a l'estiu i a l'hivern. Si ho preferiu, podeu mirar el vídeo amb el testimoni de l'arquitecte Pasqual Bendicho o escoltar-ne el podcast.\nA més de les visites presencials, aquesta onzena edició incorpora activitats virtuals. En aquesta modalitat hi trobem el CC Baró de Viver. Fins a final d'any, al web del festival, hi podreu descobrir aquest equipament inaugurat ara fa cinc anys. L'edifici es caracteritza per la seva eficiència energètica. És el primer equipament sociocultural de l'estat en aconseguir el certificat LEED Platinum, el màxim guardó a la sostenibilitat d'edificis a escala internacional. L’immoble està envoltat d'una tanca vegetal que ofereix protecció tèrmica a l'estiu i redueix les necessitats energètiques de l'edifici, que s'ha construït amb materials reciclables i compta amb sistemes actius de generació d'energia.\nPer a més informació i reserves, podeu consultar el web del festival 48h Open House Barcelona. Tot i les noves restriccions de mobilitat, us animem a celebrar el festival en línia.\nLa fotografia correspon al CC Casa Golferichs i l'ha feta l'Enfo.


Els nens i nenes de 2n i 4t de Primària van de convivències! - Betània Patmos\nFa un dia moooolt bonic! Ja tenim les maletes preparades per tornar a Barcelona. Avui ens espera una gran sorpresa: Ens vindrà a visitar l’Indi Pitroig! Fins després.\nAhir a la nit vam ballar i cantar tots junts. Aquest matí ens hem llevat amb un dia espectacular. Les motxilles estan preparades i ara anem a conèixer el famós Indi Pitroig. Hem passat uns grans dies de convivència!\nDesprés del joc de nit, hem descansat molt bé i ens hem llevat amb ganes de fer les activitats del dia: tallers dels sentits i descoberta de l’entorn fent una excursió pel bosc.\nAra estem dinant unes llenties boníssimes!\nHem començat les activitats: Jocs gegants i La bandera.\nEls de 2n som a Can Sans (Viladesens). Tenim bon dia i hem dinat arròs i hamburguesa. Ara juguem a les cabanes i al bosc. Ens ho estem passant molt bé!\nEls alumnes de 4t ja ens hem instal·lat a la casa de colònies i hem començat a fer les activitats previstes. De moment, el temps ens acompanya.\nEls propers dies 9, 10 i 11 d'octubre els nens i nenes de 2n EP marxen de colònies. Aquest any visiten Viladesens (Girona), concretament la casa de colònies CAN SANS DE FELLINES. Allà duran a terme diverses activitats com ara excursions per conèixer els llocs més interessants de la zona, diferents tipus de tallers, jocs de nit, activitats sobre les plantes, etc.\nPer la seva banda, els de 4t aniran de colònies a la casa Dom Bosco, a Castellnou del Bages, on faran un munt de jocs, gimcanes, descobriran l’entorn i gaudiran d’uns dies tots plegats.\nUs desitgem que gaudiu molt i ho passeu molt bé!


MANGA BARCELONA QUEST - XXV Saló del Manga de Barcelona\nRECINTE, DATES I HORARIS\nNORMES D'ADMISSIÓ I SEGURETAT\nEXPO 25 ANYS\nPREMIS 25 MANGA BARCELONA\nMANGA BARCELONA QUEST\nAl Japó són molt habituals els anomenats “stamp rally”, una espècie de cerca del tresor que requereix anar a diferents llocs (estacions de tren, edificis, etc.), per a certificar la teva presència en cada lloc trobaràs un segell que pots estampar en una llibreta o àlbum fet per a l'ocasió. Ara, aquesta divertida tradició arriba al Manga Barcelona!\nPer a celebrar el 25 aniversari del Manga Barcelona us proposem la nostra “Manga Barcelona Quest”, una ruta per tot l'esdeveniment amb diferents accions i coses que heu de trobar per a poder aconseguir els cromos dels 25 cartells de les 25 edicions del Manga Barcelona, a més d'una sèrie de segells col·locats en certs llocs d'obligada visita. Per a participar només has d'aconseguir el Rally Passport que s'inclou en la revista gratuïta del Manga Barcelona i un mòbil amb càmera o una càmera de fotos.\nUna activitat que es pot fer de forma individual o en grup i per a totes les edats, en un sol dia o al llarg de tots els dies que assisteixis al Manga Barcelona. I si no aconsegueixes tots els cromos, no et preocupis, pots adquirir-los sense esforç i per pocs diners als estands del Manga Barcelona Quest… Però com veiem tants i tants manga, no hi ha res més valuós que l'esforç! Bona sort, aventurers!


Castells i la festa major. | a les verdes i a les madures\n« Premi merescut\nNou horari. »\nCastells i la festa major.\nS’acosta la Festa Major i els Bordegassos inicien una campanya per poder , en aquest darrers cinc assaigs que els queden aplegar la màxima gent possible per poder fer provatures que requereixen una bona base.\nEls Bordegassos al llarg dels darrers anys han fet campanyes publicitàries o de reclam molt interessants, ara la campanya porta lemes com Més Sentiment, Més Somriures, Més Amunt i Més concentració amb lema genèric de MésColla.\nLa campanya lliga amb el procés que fan el Bordegassos l’any passat debaten el futur de al colla i les les seves línies d’actuació. La campanya MésColla pren el relleu d’una primera campanya impulsada per l’entitat, anomenada FemPinya, que lluita contra els estigmes socials i que ha tingut molt bona resposta a les xarxes. En aquell cas es tractava de fixar uns valors que la colla sempre tindrà presents, a la vegada que més enllà del posicionament l’entitat també ha iniciat treball coordinat amb altres entitats per tal d’organitzar actes conjuntament., expliquen els mateixos Bordegassos\nÉs evident que la colla està en un bon moment pel que fa a las castells.\nJa sumen cinc quatres de vuit consecutius , fet que demostra que han consolidat aquest castell. Dominar els quatre de vull obre la porta a altres castells de vuit. I aquesta sembla ser l’objectiu de la colla per la Festa major una actuació completa de vuit i així ho afirma el cap de colla quan fixa l’objectiu “portar tres castells de vuit a plaça per Festa Major”.I avança que “un d’ells volem que sigui la torre de vuit”.\nAmbició i coratge.\nI per fer aquets castells cal que hi hagi una presència massiva als assaigs però també a la mateixa plaça que és quan de veritat el castell es el protagonista. En aquets sentit repetiran la campanya LaPlaçaÉsGroga buscant al motivació de força gent que vesteixi una samarreta groga i s’acosti a eixamplar la pinya. La proposta és clar i la anuncia Marcel·lí Ferre el cap de colla, és d’un senzilla ec0vindet : Si a cada assaig podem guanyar 50 castellers esporàdics, les garanties a plaça seran encara molt més altes”.\nI és que la jornada castellera de la Festa Major ja s’ha consolidat com una de les dates emmarcades del calendari. Sempre ho ha estat però darrerament amb la presència dels Castellers de Vilafranca li ha donat característiques de jornada especial. La memorable actuació dels vilafranquins: 2de9fm, 3de10fm, 3de9fp, P8fm fa difícil pensar que es pugui superar, però potser tindrem alguna nova sorpresa.\nCada colla ha de fer els castells que tingui consolidat si també òbviament en una data clau com és al Festa major cal arriscar , però arriscar amb garanties. Els Bordegassos tenen els quatre de vuit com un elements referencial en les actuacions, també han consolidat la torre de set i possiblement si els assajos s’omple poder posar-hi un folre no seria agosarat penar en completar l’actuació amb un tres de vuit que amb el quatre per la mà té menys complicacions.\nAixò són suposicions clar, després els tècnics i el cap e colla valoraran les possibilitats, l’estat anímic d e al colla i si es donen els condicions per enllestir una actuació sòlida.\nPerò els antecedents de les darreres sortides avalarien la possibilitat de tenir una bona, una excel·lent jornada pels Bordegassos de Vilanova.\nI així ho esperem, perquè la colla del Bordegassos en els darrers anys s’ha mantingut com una entitat que més enllà dels castells fa una tasca social prou important a la ciutat, perquè han consolidat un model de colla oberta i permeable i després perquè tècnicament ha substanciat una millora notable.\nSegur que a mesura que s’acosti la Festa Major – i ja està ben a prop- aniran pujant el to del assaigs i aquesta assaigs seran clau per després poder veure a la plaça els castells. SI la campanya dels Bordegassos té efecte i es sumen a la colla un seguit de persones encara que sigui esporàdicament es podrà , com a mínim, contemplar un graó més en els castells.\nThis entry was posted on Juliol 20, 2017 at 4:25 am and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


PAU Comunitat Valenciana 2002 Setembre - Valencià\nBarem: Comentari crític: 7 punts; Qüestions: 3 punts\nRealitzeu un comentari crític del text següent:\n"Litronas" al carrer\nVa començar com una moda entre els més joves. Si el preu dels combinats pujava pels núvols a qualsevol barra de bar, era més fàcil comprar botelles d'alcohol en un supermercat i fer barreges de garrafa. L'únic que passava era que canviava el decorat: en lloc dels decorats psicodèlics o minimalistes que orientaven l'estètica de cada bar, ells tenien la nit sencera com a escenari per a la beguda. Cada cap de setmana, milers de places, de raconades, de jardins i parcs es tranformaven en bars improvisats. Bars on joves que tenen entre catorze i vint-i-cinc anys es dediquen a beure. Beuen fins a altes hores de la matinada, mentre es passen la garrafa plena d'alcohol barat.\nNingú no ha dit encara el nombre de joves que practiquen aquest fenomen a l'Estat espanyol, però sembla que es tracta de milions. Aquesta pràctica provoca, evidentment, queixes dels veïnats pels vidres trencats, els enrenous fins a la matinada, i les pixarades als portals. En aquestes gresques nocturnes, en les quals han desaparegut els decorats -qualsevol lloc arrecerat de certes mirades és útil-, arriben gairebé a desaparèixer també les persones. Els adolescents d'un grup amb garrafa i litronas són calcs dels de qualsevol altre grup. Semblen cromos repetits: van vestits d'una manera semblant, parlen amb la mateixa pobresa expressiva, i tenen un únic objectiu: beure.\nHan identificat la diversió amb el fet d'omplir-se el cos i la ment d'alcohol. Condormir els pensaments i deixar-se emportar per la confusió que propicia la boirina etílica. Beure fins a perdre el món de vista, les formes de les coses, la percepció de la realitat. A Aragó, Canàries, Cantàbria, Castella i Lleó, Múrcia i València ja existeixen lleis que proven d'aturar la voràgine. Han prohibit el consum d'alcohol a la via pública.\nPerò l'hàbit continua. L'alcohol s'ha convertit en el millor camí d'evasió per als joves. Els divendres i els dissabtes a la nit esborren la resta de la setmana a glops d'alcohol. Beure els permet escapar dels carrers i la vida que no els agraden. Beure els fa creure que són supervivents, en lloc de nàufrags.\nAvui, 15 de febrer de 2002\nTrieu dues qüestions de les quatre que teniu a continuació i responeu-les.\nBusqueu dos exemples de modalització i expliqueu la funció que realitza en cada cas.\nExpliqueu la funció del guionet, la cursiva i els dos punts que apareixen des de Ningú no ha dit fins a beure.\nAl text apareixen els mots places, jardins, parcs, via pública i carrers. Digueu quina relació lèxica els uneix i busqueu al text una altra sèrie de mots que mantinguen el mateix tipus de relació.\nBusqueu els pronoms febles que apareixen des de els divendres fins al final del text i digueu a quin o a quins antecedents remeten i quina funció sintàctica realitzen en l'oració.